Gebreyyesusning aytishicha, taxminlarga ko‘ra, COVID-19 pandemiyasi 2022 yilda tugaydi. Foto: Reuters Jahon sog‘liqni saqlash tashkiloti bosh direktori Tedros Adanom Gebreyyesus koronavirusning “omikron” shtammidan himoyalanish uchun odamlarni yangi yil bayramlari rejasidan voz kechishga chaqirdi. JSST rahbari ommaviy yangi yil tadbirlarini qoldirishga chaqirarkan, buni og‘ir, lekin zarur qaror deb aytdi. «Hayotni yo‘qotgandan ko‘ra bayramni bekor qilgan yaxshi. Barchamiz vaqtimizni do‘stlar va oilamiz bilan o‘tkazishni xohlaymiz. Barchamiz odatiy hayotga qaytishni istaymiz», — dedi Gebreyyesus. Uning aytishicha, taxminlarga ko‘ra, COVID-19 pandemiyasi 2022 yilda tugaydi. Sayyora ahlining 70 foizi kelasi yil o‘rtalarigacha emlangan holdagina buning imkoni bo‘ladi. Avvalroq JSSTning Rossiyadagi vakili Melita Vuynovich “omikron” “tirik vaksina” bo‘lishi va COVID-19 pandemiyasini yengishga imkon berishi mumkinligini aytgandi.